**De Înviere**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De Înviere îngeri se scobor

Din cer, cu-nfățișare omenească

Dar poposesc întâi lângă vreun nor,

Să-și stingă aura Dumnezeiască.

Și merg printe acei ce ruga o ridică,

Către Iisus, Păstorul Fericit,

Care în chin s-a stins, dar fără frică

Să-nvingă moarte-a izbândit.

Răsună psalmi suavi ca vechi litanii,

Miros de smirnă, mir, și liliac,

Din suflete alungă vârsta, anii,

Și nimeni nu mai crede-n zodiac.

În cimitir ard candele aprinse,

Lumină pentru cei ce s-au sfârșit,

Și ramuri de finic la cruce prinse,

Tot ritualul fiind desăvârșit.

La miezul nopții clopote răsună,

E semnul că Iisus a înviat

Și-nconjurăm Biserica Străbună,

Cu-alai, iar sărbătoarea s-a-ncheiat.

Si pâlcuri, pâlcuri, toți având făclii,

Merg către case răspândind lumină,

A doua zi ei aducând solii

Că-i Paștele și este-o zi senină.